《浦城外界梨岭西水碓头阻雪三日》
宋代·陈著

小小篮舆出远林，南来长苦路崎嵌。
一千里外乡山杳，十二月中风雪深。
清夜到家惟有梦，少年触事易酸心。
须知行止元非我，阴六阳三古到今。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。